سائنس اور ٹیکنالوجی کی وزارت
سی ایس آئی آر-این پی ایل اپنا 75واں یوم تاسیس منارہاہے
وزیراعظم نے اس موقع پر منعقدہ نیشنل میٹرولوجی کنکلیو میں ا فتتاحی خطبہ دیا
قومی ایٹمی ٹائم اسکیل اور بھارتیہ نردیشک درویہ قوم کے نام وقف کیا
قومی ماحولیاتی معیارات کی لیباریٹری کا سنگ بنیاد رکھا
سائنسی برادری پر زور دیا کہ وہ سائنس، ٹکنالوجی اور صنعت کے ویلیو کرئیشن سائیکل کو فروغ دیں،
انہوں نے کہاکہ آتم نربھر بھارت کے لئے بڑے پیمانے پر تخلیق کے واسطے سائنس کےویلیو کرئیشن سائیکل کی بہت اہمیت ہے
ہمارے سائنس داں ہمیں صوررتحال کو تبدیل کردینے والے خیالات اور مواقع فراہم کراسکتے ہیں جن کو صنعت کو فروغ دینے، نئے روزگارپیدا کرنے اور روز مرہ کی زندگی میں حقیقی فرق لانے کے لئے استعمال کیا جاسکتا ہے۔:ڈاکٹر ہرش وردھن
نئی دہلی ،4جنوری:وزیراعظم جناب نریندرمودی نے قومی میٹرولوجی کنکلیو 2021 میں افتتاحی خطاب کیا۔جس کاانعقاد سائنسی اور صنعتی تحقیق کی کونسل- قومی فزیکل لیباریٹری  نئی دہلی نے اپنے 75 ویں یوم تاسیس کے موقع پر کیا تھا۔
سی ایس آئی آر-این پی ایل نئی د ہلی سائنسی اور صنعتی تحقیق کی قومی کونسل  کے تحت آزادی سے قبل 4 جنوری 1947 کوقائم کی گئی چند ممتاز لیباریٹریز میں سے ایک ہے۔ پلیٹنم جوبلی سال کی شروعات اوراپنا یوم تاسیس منانے کے لئے این پی ایل نے ایک نیشنل میٹرولوجی کنکلیو کاانعقاد کیا جس کا تھا‘ملک کی شمولیاتی ترقی کےلئے میٹرولوجی’۔ اس موقع پرمرکزی وزیر ڈاکٹر ہرش وردھن اور پرسنپل سائنٹفک مشیر ڈاکٹر وجے راگھون بھی موجود تھے۔
اس موقع پر خطاب کرتے ہوئے وزیراعظم نے اس نئے سا ل میں دوہندوستانی کووڈ ویکسین کامیابی کے ساتھ تیار کرنے کے لئے ہندوستانی سائنسدانوں کی ستائش کی۔ انہوں نے کہاکہ کووڈ ویکسینیشن پروگرام دنیا میں سب سے بڑا پروگرام ہے اور یہ شروع ہی ہونے والا ہے۔ انہوں نے سی ایس آئی آر سمیت سائنسی اداروں کے ذریعہ ملک کو درپیش ہر چلنج کاحل تلاش کرنے کے لئے یکجاہوکرکام کرنے کی ستائش کی۔
وزیراعظم جناب نریندر مودی نے قومی ایٹمی ٹائم اسکیل اور بھارتیہ نردیشک درویہ پرنالی کو قوم کے نام وقف کیا نیز قومی ماحولیاتی معیارات کی لیباریٹری کا آج ایک ویڈیوکانفرنس کے ذریعہ سنگ بنیاد رکھا۔
وزیراعظم نے سی ایس آئی آر پر زور دیاکہ وہ اسکول کے طلبہ کے ساتھ رابطہ اور تبادلہ خیال کریں تاکہ ادارہ کی کوششوں کے بارے میں ان کے مابین بیداری پیدا کی جاسکے۔انہوں نے کہاکہ اس سے ان کو ترغیب ملے گی اور وہ مستقبل میں سائنسداں بننےکے لئے متحرک ہوں گے۔ انہوں نے سی ایس آئی آر این پی ایل کی ملک کی ترقی میں ارتقا اور اندازہ قدر میں اہم رول ادا کرنے کےلئے تعریف کی۔
وزیراعظم نے واضح کیا کہ ہندوستان کے ٹائم کیپر کے طور پرسی ایس آئی آر- این پی ایل پر ہندوستان کامستقبل تبدیل کرنے کی ذمہ داری بھی عائد ہوتی ہے۔ انہوں نے کہاکہ دہائیوں سے ہندوستان ، معیار اور میزان کےلئے بیرونی معیارات پر انحصار کرتاتھا۔ لیکن اب ہندوستان کی رفتار ، پیش رفت، ابھار، ساکھ اور استحکام کے توازن کافیصلہ ہمارے اپنے معیارات سے ہی کیا جائے گا۔ انہوں نے کہاکہ سائنس کو ناپنے کا پیمانہ میٹرولوجی بھی کسی بھی سائنسی کامیابی کےلئے بنیاد فراہم کرتا ہے۔ کوئی بھی تحقیق بغیرناپ تول کے نہیں کی جاسکتی۔ یہاں تک کہ ہماری کامیابی کو بھی کسی نہ کسی پیمانے پر پرکھنا ضروری ہے۔ انہوں نے کہاکہ دنیا میں ملک کی ساکھ کاانحصار بھی اپنی میٹرولوجی پر انحصار سے ہی ہوگا۔ انہوں نے کہاکہ میٹرولوجی ایک آئینہ کی طرح ہے جو ہمیں دنیا میں اپنا مقام اور ترقی کے لئے اسکوپ دکھاتی ہے۔ انہوں نے یاد دہانی کرائی کہ ایک خود کفیل ہندوستان کامقصدحاصل کرنے کے لئے تعداد کے ساتھ ساتھ معیار کابھی ہونا لازم ہے۔ انہوں نے زور دیا کہ ہر اس صارف کے دل کو جیتنا ہوگاجو دنیامیں ہندوستانی مصنوعات خریدتا ہے۔ انہوں نے اس بات کویقینی بنانے پر بھی زور دیاکہ میڈ ان انڈیا مصنوعات نہ صرف عالمی مطالبے کو پورا کریں بلکہ انہیں عالمی پیمانے پر پسند بھی کیا جا ئے۔
وزیراعظم نے واضح کیا کہ تاریخی اعتبار سے کوئی بھی ملک سائنس کو فروغ دینے کی اپنی کوششوں کے مطابق ہی ترقی کرتا ہے۔انہوں نے اسےسائنس ،ٹکنالوجی اور صنعت کی اس ‘ویلیوکرئیشن سائیکل’ قرار دیا۔ مزید تفصیلات بیان کرتے ہوئے وزیراعظم نے کہاکہ کوئی بھی سائنسی ایجاد ٹکنالوجی وضع کرتی ہے اور ٹکنالوجی صنعتی فروغ کا باعث ہوتی ہے۔ نتیجتاً صنعت سائنس میں مزید سرمایہ کاری کرتی ہے تاکہ نئی تحقیق کی جاسکے۔ یہ سائیکل ہمیں نئے امکانات کی طرف لے کر جاتی ہے۔وزیراعظم نے مزید کہاکہ سی ایس آئی آر-این پی ایل نے اس ‘ویلیوسائیکل’ کو آگے لے جانے میں اہم رول ادا کیا ہے۔
بڑے پیمانے پر کرئیشن کے لئے آج کی دنیا میں سائنس کے ‘ویلیوکرئیشن سائیکل’ اس وقت اور زیادہ اہم ہوگئے ہیں جب ملک آتم نربھر بھارت کے مقصد سے آگے بڑھ رہا ہو۔ سی ایس آر آئی کو اس میں اپنا کردار ادا کرنا ہوگا۔
وزیراعظم کی تقریر کے مکمل متن کے لئے یہاں پر کلک کریں۔
Please click here for the full text of PM’s speech.
Metrology is like a mirror of our standing in the world: PM
PM calls for cross-utilization of research and institutionalization of innovation
PM delivers inaugural address at National Metrology Conclave
English rendering of PM’s inaugural address at the National Metrology Conclave in New Delhi
اپنے خطاب میں ڈاکٹر ہرش وردھن نے نیشنل فزیکل لیباریٹری کے ساتھ ساتھ سی ایس آئی آر کو بھی اس موقع پر مبارکباد دی اور کہا‘‘ ملک کی بہت سی سائنس لیباریٹریز میں اس وقت جو مہارت پائی جاتی ہے وہ معرکۃ الآراء تحقیق کو تحریک دے رہی ہے اور ترقی ہی وہ کلیدی طاقت ہے جو ہمارے ملک کو سائنس کی ایک ممتاز سپرپاوربننے میں مدد کررہی ہے’’۔ انہوں نے کہا‘‘ سائنسی برادری کے کارنامے گزشتہ سال سب سے زیادہ نمایاں رہے ہیں۔ ہمارے سائنس دانوں نے جو زبردست کوششیں کی ہیں ان کے آخر کارنتائج سامنے آئے ہیں ’’۔ وزیرموصوف نے کہا ‘‘آج ہمارے پاس ایسی کئی ویکسین ہیں جو دنیا بھر میں تیار کی گئی ہیں۔ ان میں سے دو ریکارڈ توڑ رفتار سے تیار کی گئی ہیں اورانہیں بھارت میں منظوری دی گئی ہے’’۔ انہوں نے وضاحت کی ‘‘ دنیا بھر کے سائنسدانوں کی مثالی کوششوں سے ہی یہ ممکن ہوپایا ہے۔ سائنس اور اس کے علم کی شیئرنگ کی یہ ایک غیرمعمولی سطح ہے۔
انہوں نے کہاکہ ہمارے سائنس داں ہمیں صوررتحال کو تبدیل کردینے والے خیالات اور مواقع فراہم کراسکتے ہیں جن کو صنعت کو فروغ دینے، نئے روزگارپیدا کرنے اور روز مرہ کی زندگی میں حقیقی فرق لانے کے لئے استعمال کیا جاسکتا ہے۔ ڈاکٹر ہرش وردھن نے وضاحت کی ‘‘ سائنس سب سے بڑی یکسانیت پیدا کرنے والی ہوسکتی ہے۔ یہ محض سادہ سے خیالات اور ا ختراعات سے اس بات کو یقینی بناسکتی ہے کہ غریب ترین شخص بھی آرام دہ زندگی گزار سکے۔ اسی وجہ سے میں چاہتا ہوں کہ آپ یہ کام کریں’’۔
سی ایس آئی آر۔ این پی ایل بھارت کانیشنل میٹرولوجی انسٹی ٹیوٹ  ہے، یہ بین الاقوامی، بین حکومتی تنظیم سی جی پی ایم، بی آئی پی ایم کا رکن ہے۔اس کا قیام پارلیمنٹ کے ایک ایکٹ کے ذریعہ عمل میں آیا تھااوراس کو ناپ تول کے معیارات کے سلسلے میں کام کرنے، ان کے قیام ، اپ گریڈیشن، انہیں برقرار کھنے اور تشہیر کی ذمہ داری تفویض کی گئی ہے۔
ڈاکٹر ہرش وردھن نے پہلےایک پوسٹر گیلری کاافتتاح کیا جس میں سی ایس آئی آر۔ این پی ایل کو تفویض کردہ ذمہ داریوں اوراس کی کامیابیوںکو دکھایا گیا تھا۔اس تقریب میں سی ایس آئی آر کے ڈائریکٹر جنرل اور بی ایس آئی آر کے سکریٹری ڈاکٹر شیکھر سی مانڈے اور سی ایس آئی آر۔این پی ایل کے ڈائریکٹر ڈاکٹر ڈی کے اسوال بھی موجود تھے۔ اس کے بعد سی ایس آئی آر ۔ این پی ایل کی کارگزاریوں کے بارے میں ایک شارٹ انیمیٹڈفلم دکھائی گئی۔
ڈاکٹر ہرش وردھن نے سی ایس آئی آر۔ این پی ایل کے سائنسدانوں کی تحریروں پر مشتمل ایک کتاب بعنوان ‘بھارت میں شمولیت والی ترقی کے لئے میٹرولوجی’ کااجرا کیا۔ اس کتاب کے ایڈیٹر ڈاکٹر ڈی کے اسوال ہیں۔ اس کتاب میں بھارت میں شمولیت والی ترقی کے لئے میٹرولوجی کے رول کو واضح کیا گیا ہے اور بتایا گیا ہے کہ میٹرولوجی کے مختلف استعمال بھی اس کتاب میں بتائے گئے ہیں۔ ڈاکٹر ہرش وردھن نے اس موقع پر ‘ این پی ایل کے خزانے’ کابھی اجرا کیا۔
سی ایس آئی آر۔ این پی ایل کی پلیٹینم جبلی تقریبات کے موقع پر عالمی سا ئنس لیڈروں کے ساتھ کئی تقاریب کا انعقاد کیا گیا جن میں 50000 سے زیادہ شرکاء نے آن لائن حصہ لیا۔ ان شرکاء نے متعدد میٹرولوجی صنعت کار ریگولیٹرز، پالیسی ساز، ماہرین تعلیم اور طلبہ شامل ہیں۔ اس ممتاز لیباریٹری کا 75 یوم تاسیس منائے جانے کے موقع پر دنیا بھر سے بہت سی دیگر ممتاز شخصیتیں بھی شرکت کررہی ہیں۔ ‘ملک میں شمولیت والی ترقی کے لئے میٹرولوجی’ کے موضوع پر ایک تکنیکی اجلاس کا انعقاد کیا گیا جس کی صدارت ریسرچ کونسل سی ایس آئی آر۔این پی ایل کے چیئرمین پروفیسر اے کے گروور نے کی۔ بی آئی پی ایم کے ڈائریکٹر اور مختلف دیگر این ایم آئی  کے ڈائریکٹروں/ سائنس لیڈروں کے مذاکرے اورتکنیکی تذکرے بھی اس کنکلیو کی نمایاں خصوصیات میں شامل ہیں۔
Click here to see IST Flyer
Click here to see Test facility
Click hereto see BharatiyaNirdeshaDravya
Click here to see Background Note.